Na temelju članka 46. stavka 1. Statuta Općine Legrad („Službeni glasnik Koprivničko – križevačke županije,“ broj 5/13), podnosim

**IZVJEŠĆE**

**o radu općinskog načelnika Općine Legrad**

**za razdoblje od 1. srpnja do 31. prosinca 2013.**

**I. UVODNI DIO**

 Statutom Općine Legrad utvrđeno je da je općinski načelnik nositelj izvršne vlasti i da ima jednog zamjenika, koji u našem slučaju svoju dužnost obnaša profesionalno, te da sukladno Zakonu o lokalnoj i područnoj (regionalnoj) samoupravi načelnik obavlja izvršne poslove lokalne samouprave utvrđene zakonom.

 U izvještajnom razdoblju načelnik Općine Legrad uredno je obavljao sve izvršne poslove koji su mu povjereni zakonom, a posebice:

- utvrđivanje prijedloga općih akata koje donosi Općinsko vijeće Općine Legrad,

- iznošenje prijedloga i mišljenja, preporuka i stavova o prijedlozima i mišljenjima bitnim za raspravljanje Općinskog vijeća Općine Legrad i donošenje odluka,

- izvršavanje i osiguravanje izvršavanja općih i drugih akata općinskog vijeća,

- upravljanje nekretninama i pokretninama u vlasništvu Općine,

- upravljanje prihodima i rashodima Općine Legrad,

- utvrđivanje izmjena i dopuna proračuna za 2013. i prijedloga proračuna za 2014.g.,

- utvrđivanje prijedloga za Izmjene i dopune prostornog plana uređenja Općine Legrad,

- donošenje odluka o investicijama,

- donošenje odluka o izradi projekata i nominiranje istih odgovarajućim izvorima financiranja,

- usmjeravanje i djelovanje rada Jedinstvenog upravnog odjela Općine Legrad,

- donošenje odluka o provedbi javnih radova radi zapošljavanja nezaposlenih osoba na evidenciji Hrvatskog zavoda za zapošljavanje, a u cilju povećanja kvalitete održavanja javnih površina,

- briga o sustavu zaštite i spašavanja, protupožarne zaštite i dr.,

- briga o suradnji s drugim jedinicama lokalne samouprave,

- briga o suradnji s tijelima državne uprave-ministarstvima, fondovima i dr.

U izvještajnom razdoblju ostvarena je otvorena, dobra, iskrena i kontinuirana suradnja sa vijećnicima Općine Legrad, zaposlenicima u Jedinstvenom upravnom odjelu Općine Legrad, sa ovlaštenim osobama na razini Županije, gradova, općina, sa predstavnicima resornih ministarstava, te sredstvima javnog priopćavanja.

**II. DJELOVANJE OPĆINSKOG NAČELNIKA**

**1. Financije**

Od bivšeg načelnika preuzeo sam slijedeće stanje:

* Potraživanja: 3.095.003, 89 kuna
* Dospjele obveze: 3.669.243,84 kuna
* Račun Općine imao je 50.894,68 kuna, od čega je 50.015,14 kuna za plaće radnika. U blagajni je bilo 3.484,25 kuna.
* Nedospjele obveze bile su slijedeće:
* Tužba Bilokalnika za zemljište na Šoderici: 214.000, 00 kuna plus zatezne kamate
* Dug Poreznoj upravi: 270.000,00 kuna
* Obveze za povrat za izgradnju vodovoda na Šoderici: 97.014,71 kuna

Uspjeli smo sklopiti nagodbu sa Bilokalnikom, gdje smo se nagodili na iznos od 110.000 kuna. Sudskom presudom, morali smo vratiti razliku plaće za jednu djelatnicu dječjeg vrtića, što nas je koštalo oko 100.000,00 kuna, isplaćuje se u 10 rata.

Detaljnije izvješće vidjet će se kod Godišnjeg izvješća o ostvarenju proračuna.

**2. Rad Jedinstvenog upravnog odjela**

U Jedinstvenom upravnom odjelu u periodu od srpnja do prosinca 2013. godine radilo je 5 zaposlenika, od toga 1 dužnosnik, 3 službenice i 1 komunalni radnik. Dužnosnik je zaposlen na mandat, a službenice na neodređeno vrijeme. Jedna službenica radila je administrativne poslove, druga računovodstvene, a treća je obavljala dužnost komunalne redarke. Komunalni radnik radio je do studenog. U spomenutom razdoblju nije bilo potrebe za novim zapošljavanjem.

**3. Javnost rada**

U razdoblju od srpnja do prosinca izrađena je nova internet stranica Općine na adresi [www.opcinalegrad.hr](http://www.opcinalegrad.hr). Svi akti, sve novosti i događanja u Općini objavljivani su na internet stranici i oglasnoj ploči Općine. Načelnik je dao više intervjua za lokalne medije u svrhu obavješćivanja javnosti. Objava akata vršila se u „Službenom glasniku Koprivničko-križevačke županije“. Ukupno je održano 105 prijema za građane u spomenutom razdoblju.

**4. Suradnja s Općinskim vijećem**

Načelnik je sudjelovao na svih sedam sjednica Općinskog vijeća koje su se održavale od srpnja do prosinca. Uspostavljena je kvalitetna suradnja sa svim vijećnicima. Načelnik je predložio niz akata Općinskom vijeću, koji su razmotreni i raspravljeni. Akti koje je predložio su slijedeći:

1. Odluka o utvrđivanju naknade za čamce na Šoderici

2. Odluka o izmjenama Odluke o priključenju na komunalne vodne građevine za javnu vodoopskrbu na području Općine Legrad

3. Polugodišnji izvještaj o izvršenju Proračuna Općine Legrad za 2013. godinu za razdoblje od 1. siječnja do 30. lipnja 2013. godine

4. II. Izmjene i dopune Proračuna Općine Legrad za 2013. godinu i Projekcija za 2014. i 2015. godinu

5. Odluka o izmjenama i dopunama Odluke o komunalnim djelatnostima koje se mogu obavljati na temelju ugovora o koncesiji na području Općine Legrad

6. Odluka o izmjeni i dopuni Odluke o komunalnoj naknadi na području Općine Legrad

7. Odluka o lokacijama na kojima će se dozvoliti postavljanje molova („trepa“) na jezeru Šoderica

8. Odluka o raspisivanju natječaja za povjeravanje komunalnih poslova održavanja nerazvrstanih cesta u zimskom razdoblju (zimska služba)

9. Odluka o raspoređivanju redovitih godišnjih sredstava za rad političkih stranaka zastupljenih u Općinskom vijeću Općine Legrad

10. Programe o izmjenama Programa javnih potreba

11. Odluka o izmjeni Odluke o naknadi za rad zamjenika općinskog načelnika Općine Legrad koji dužnost obavlja bez zasnivanja radnog odnosa

12. Odluka o izmjeni Odluke o plaći i drugim materijalnim pravima općinskog načelnika i zamjenika općinskog načelnika Općine Legrad

13. Odluka o izmjenama Odluke o određivanju koeficijenta za obračun plaće službenika i namještenika u Jedinstvenom upravnom odjelu Općine Legrad

14. Odluka o zaduživanju Općine Legrad

15. Odluka o dopuni Odluke o izvršavanju Proračuna Općine Legrad za 2013. godinu

16.Proračun Općine Legrad za 2014. godinu i Projekcija za 2015. i 2016. godinu sa donošenjem Programa javnih potreba

17.Odluka o izvršavanju Proračuna Općine Legrad za 2014. godinu

18. Odluka o obavljanju dimnjačarskih poslova na području Općine Legrad

**5. Zapošljavanje nezaposlenih osoba**

Općina je u razdoblju srpanj – prosinac provodila program javnih radova. Preko njega je zaposleno 16 osoba. Mjera je uspješno provedena, te su uređene javne površine na području cijele Općine, posebice Šoderice. Osim toga radnici su održavali zapuštena imanja. Rad radnika koštao je 308.139,13 kuna a od tog iznosa Hrvatski zavod za zapošljavanje financirao je sa 276.232,24 kuna.

**6. Međuopćinska i međunarodna suradnja**

Nastavljena je međuopćinska suradnja na nivou LAG-a Mura Drava. Pobratimili smo se sa susjednom mađarskom Općinom Őrtilos. Nastavili smo suradnju sa susjednim općinama u našoj županiji, posebice na uspostavi Turističke zajednice područja.

**7. EU projekti**

Projekt „Legrad and Őrtilos on bike“ uspješno se nastavlja dalje. Dovršen je izvedbeni projekt. Izabran je prag manager, te je raspisan natječaj za dobivanje kredita preko HBOR-a. Dobili smo kredit HBOR-a preko Croatia banke, a rok povrata je 8 godina. Početak radova očekuje se u proljeće, nakon raspisivanja pozivnog natječaja.

**8. Suradnja s drugim institucijama**

Općinski načelnik održao je dva sastanka u Fondu za zaštitu okoliša i energetsku učinkovitost; tema sastanaka je bila geotermalni projekt. Sastanak na istu temu održan je u Ministarstvu gospodarstva s gospođom Zrinski Berger. Održana su dva sastanka s Županom, jedan u zgradi Županije, a drugi na Šoderici. Održan je jedan sastanak sa dožupanom Sobotom na temu lovišta Orešec. Više sastanka na temu nove škole održani su sa ravnateljem, pročelnikom Antolićem i dožupanom Palom. Održana je Skupština Geopodravine, u suradnji sa pročelnikom Štimcem. Općinu je posjećivalo nekoliko zainteresiranih investitora u geotermalni projekt i Šodericu. Više sastanka održano sa predstavnicima Zavoda za prostorno uređenje.

**9. Ostali realizirani projekti**

1. Završen je vodovod na Šoderici. Dobili smo dokumentaciju, sa kojom se namjeravamo javiti na tehnički pregled. Prvi priključci trebali bi biti mogući u travnju/svibnju ove godine, ukoliko sve bude u redu.

2. Uređena je plaža na Šoderici što je financirala Koprivničko-križevačka županija sa 60.000,00 kuna. Također je uređena plaža SIP na Halasz Csardi sa prilaznim putem. Na Šoderici su srušeni stari i zapušteni objekti. Postavljeni su znakovi zabrane i izgrađeni su roštilji.

3. Uređen je dio poljskih puteva na području k.o. Kutnjak, k.o. Legrad i k.o. Veliki Otok.

4. Održana je proslava ulaska u EU, te prijelaz na Legradsku goru u Mađarskoj.

5. Nastavljena je izrada ciljanih Izmjena i dopuna prostornog plana za Općinu Legrad.

6. Obnovljen je dio krovišta na svlačionicama NK „Graničar“ Legrad, a u Vatrogasni dom u Zablatju uveden je gradski vodovod. U vatrogasnom domu u Kutnjaku, spojena je peć na plin, dok bi ostatak peći trebao biti spojen nakon uvođenja dodatnih priključaka. U Legradskom domu izveden je dimnjak iznad krovišta, prema zahtjevu dimnjačara, te je izgrađena krušna peć. Na objektu Caffe bara „Ruža“ zbog legalizacije postavljen je potreban gromobran, a isti se planira postaviti na Domu mještana u Selnici Podravskoj. U Kutnjaku i Selnici Podravskoj su obnovljeni prostori stočnih vaga.

7. Pokrenut je postupak legalizacije za ukupno 22 objekta na području Općine. Zbog legalizacije u većini objekata obnovljene su električne instalacije.

8. Isplaćeno je 10 porodiljnih naknada u razdoblju srpanj – prosinac, a ukupni broj rođene djece u 2013. godine je 19.

9. Srušeno je više stabala koja su ugrožavala električne vodove i to: na Šoderici, u Legradu, Zablatju, Kutnjaku i Velikom Otoku. U Selnici Podravskoj je skraćeno nekoliko breza koje su ugrožavale spomenike na groblju. U Legradu je poboljšan sustav oborinskih voda, a ove, 2014. godine planirano je poboljšanje sustava oborinskih voda u Malom Otoku, Kutnjaku i Selnici Podravskoj. U Kutnjaku je izgrađen nasip za obranu od poplava.

10. Etažirana je školska zgrada u Legradu, u kojoj imamo stanove. Ukupan trošak etažiranja biti će oko 6.500,00 kuna.

11. Pokrenuto je formiranje Turističke zajednice područja sa susjednim Općinama u županiji. Odazvala se samo Općina Koprivnički Ivanec. Na savjet župana i direktora županijske TZ priključili smo se osnivanju Turističke zajednice područja sa općinama Drnje, Gola, Hlebine, Molve, Novigrad Podravski i Virje.

12. Primljen je jedan radnik na probacijski rad u studenome. Radnik mora odraditi 60 radnih dana u roku 6 mjeseci.

13. Potpisan je ugovor sa Ministarstvom regionalnog razvoja i fondova EU u vezi izrade dokumentacije za projekt šetnice na Šoderici. Dokumentacija treba biti gotova do kraja studenog 2014. godine. U slijedećih mjesec dana plan nam je odabrati tvrtku koja bi napravila tu dokumentaciju.

14. Održano je nekoliko sastanka sa potencijalnim investitorima u geotermalni projekt u Kutnjaku. U studenome je oduzeta koncesija tvrtki INA, te će nova biti dodjeljena novoj kompaniji u prvoj polovici 2014. godine.

15. Pokrenuto je ­­­­­­20 ovrha radi naplate potraživanja, ukupnog iznosa 108.617,45 kuna, te je naplaćeno 103.236,06 kuna. Općina Legrad u razdoblju od srpnja do prosinca 2013. godine nije bila u blokadi niti jedan dan.

**III. ZAKLJUČAK**

 Ovaj izvještaj predstavlja kratak pregled aktivnosti od srpnja do prosinca 2013. godine. Pozivam vijećnike Općine Legrad i sve građane da kad god imaju potrebu, nekakav prijedlog ili problem, dođu kako bismo zajednički pokušali rješavati naše probleme i ostvarili naše planove. Svim vijećnicima, suradnicima, službenicima i namještenicima u općinskoj upravi, zahvaljujem na razumijevanju, pomoći, povjerenju i suradnji.

KLASA: 022-05/14-01/02

URBROJ: 2137/10-14-1

Legrad, 7. veljače 2014.

 Općinski načelnik

 Ivan Sabolić, univ.bacc.pol.